*Likumprojekts*

**Par nekustamā īpašuma atsavināšanu pierobežas ceļa pie Pāternieku robežkontroles punkta zemes nodalījuma joslai**

**1. pants.** Atsavināt sabiedrības vajadzībām – pierobežas ceļa pie Pāternieku robežkontroles punkta zemes nodalījuma joslai nekustamā īpašuma “Dzeņi” Piedrujas pagastā, Krāslavas novadā (kadastra Nr. 6084 005 0041, reģistrēts Daugavpils tiesas Piedrujas pagasta zemesgrāmatas nodalījumā Nr.100000087130) daļu – zemes gabala (kadastra apzīmējums 6084 005 0041) daļu 0,2465 hektāru platībā. Nekustamā īpašuma sastāvā esošā zemes gabala atsavināmās daļas robežas attēlotas Nekustamā īpašuma valsts kadastra informācijas sistēmā reģistrētajā zemes gabala ar kadastra apzīmējumu 6084 005 0176 zemes robežu plānā.

**2.pants.** Šā likuma 1.pantā minētais nekustamais īpašums atsavināms Sabiedrības vajadzībām nepieciešamā nekustamā īpašuma atsavināšanas likuma noteiktajā kārtībā.

**3.pants.** Iekšlietu ministrija šā likuma 1.pantā minēto nekustamo īpašumu normatīvajos aktos noteiktajā kārtībā nostiprina zemesgrāmatā uz valsts vārda Iekšlietu ministrijas personā.

Likums stājas spēkā nākamajā dienā pēc tā izsludināšanas.

Ministru prezidents  [Arturs Krišjānis Kariņš](https://www.mk.gov.lv/lv/amatpersonas/arturs-krisjanis-karins)

Iekšlietu ministrs  [Sandis Ģirģens](https://www.mk.gov.lv/lv/amatpersonas/sandis-girgens)

Iekšlietu ministrs [Sandis Ģirģens](https://www.mk.gov.lv/lv/amatpersonas/sandis-girgens)

Vīza: valsts sekretārs Dimitrijs Trofimovs